**Skolebestyrelsesmøde**

**Dato:**

**TORSDAG den 12. november, klokken 16.30 – 18.30.**

|  |  |
| --- | --- |
| **Deltagere:**  Ronni Schønemann – forælder (Formand)  Morten Sterling – forælder  Nathja Molsgaard – forælder  **Medarbejdere:**  Jeppe Dørup – TR lærere og medarbejderrepræsentant  medarbejderrepræsentant  David Wulf Andersen – Viceskoleleder og referent  Miguel Svane – Skoleleder  **Afbud fra:**  Bo Rasmussen – forælder (Næstformand)  Henriette Winther – forælder  Kim Hansen – forælder (sup.)  Jette Haunstrup – forælder (sup.)  Karina Gottlieb – forælder (sup.)  Stefan Wilkens – Eksternt medlem fra Skellerup  Rasmus K. Jacobsen– TR pædagoger  **DAGSORDEN:** |  |

1. **Nyt fra formanden**

Ronni ærgrede sig over det store antal afbud fra forældrerepræsentanter og vil skrive til gruppen i Messenger.

1. **Nyt fra Skoleleder**

3i1-måling

Skolen har netop modtaget resultatet af en trivselsmåling (3i1-måling) for det samlede personale. Den indeholder undersøgelse omkring såvel fysisk- og psykisk arbejdsmiljø, samt en vurdering af ledelsens indsats.

Brugertilfredshedsundersøgelse

Vi har også modtaget en brugertilfredshedsundersøgelse, iværksat af Social- og Indenrigsministeriet, hvor forældre (26 har besvaret undersøgelsen) giver udtryk for deres oplevelse med at være forældre på Nyborg Heldagsskole.

Samlet set er vi den skole der har kommunens højeste forældretilfredshed.

Miguel sender rapporten for Nyborg Kommune og et link til hvor man kan se skolens resultater til hele bestyrelsen.

Visitation af elever

Vi er på vej ind i processen omkring visitation af elever fra Nyborg Kommune til skolen. Det er dog allerede afklaret at vores økonomiske ramme er på 55 nyborgelever. Vi er også ved at afklare de realistiske forventninger til antallet af elever fra andre kommuner, hvor vi placerer os mellem 35 og 40 elever.

Når indtægtssiden er på plads vil bestyrelse og MED blive inddraget i prioriteringen af vores økonomiske ramme.

Videoovervågning

Vi oplever episoder med hærværk på skolen og er undersøgende på muligheden og økonomien i videoovervågning. Det blev besluttet at det skal undersøges hvordan det økonomiske kan løses og hvordan retningslinjer er i forhold til sikkerheden og retningslinjer i forhold til evt. videooptagelse af personale på arbejde.

Ansættelse af lærer

Miguel har besluttet at opslå en fast lærerstilling. Årsagen er to langtidssygemeldinger der skaber behov for tilknytning af stabil arbejdskraft. Det er i princippet en ekstranormering på fastansættelser, hvilket dog er nødvendigt. Morten bliver

1. **Status på corona restriktioner og elevernes og personalets hverdag.**

Skolen har haft et tilfælde hvor to elever blev testet positiv og to klasser blev hjemsendt til testning. Alle der vurderes som nære kontakter skal igennem to test, men må komme på arbejde/i skole efter første negative test.

Der er åbnet for at medarbejdere kan bruge visir på arbejdet, hvilket er vigtigt at vi anerkender og imødekommer. Der er ingen der bruger visir i øjeblikket.

Alle store fællesmøder er indstillet i fysisk form. Hvor det kan lade sig gøre bliver der erstattet med virtuelle møder.

Bestyrelsen udtrykte tilfredshed med skolens information af forældre i forbindelse med Corona.

1. **Elevernes fritidsfællesskaber. Hvad ønsker bestyrelsen overordnet at undersøge og sætte fokus på? Der tages et første skridt i arbejdet med temaet, som blev besluttet på sidste møde.**

Det blev drøftet hvordan skolen har mulighed for at understøtte elevernes fritidsliv. Det gav anledning til en række spørgsmål/temaer:

* Hvordan inddrager skolen fritidslivet i forbindelse med forældresamarbejdet og samarbejdet med eksempelvis socialafdeling?
* Hvordan beskrives fritidsaktiviteter i Elevplanen.
* Skal vi udbrede viden om ”Broen” blandt forældre og personale?
* Hvordan har skolen i øvrigt mulighed for at understøtte elevens brug af fritidsaktiviteter?
* Hvor mange elever går til en fritidsaktivitet – hvilken?
* Hvor mange elever benytter Ungdomsskolens aktiviteter og klubtilbud og hvad gør Ungdomsskolen for at imødekomme vores børn?
* Hvordan er vores mulighed for at støtte vores elevers mulighed for at bruge Ungdomsskolens tilbud?
* Kan der etableres samarbejde med nogle foreninger der kan hjælpe vores elever ud i fritidstilbud.
* Findes der fritidsvejledere i Nyborg Kommune?

Det blev aftalt at lave en survey omkring skolens håndtering og indsats omkring fritidsaktiviteter, samt elevernes brug af fritidsinteresser. Det er klart inden næste møde. De øvrige spørgsmål skal undersøges senere.

1. **”Bygninger og biler” (punkt fra årsplanen). Dette punkt behandles ved rundgang de steder, hvor der er sket forandringer det seneste år. Bestyrelsen får indsigt i miljøet og kan overveje kommende indsatser.**

Det lille stråtækte hus er blevet revet ned og arealet er ved at blive ryddet op, hvorefter anden anvendelse kan planlægges.

Vores gymnastiksal står for renovering af tag, facader og ovenlys, hvilket bliver gjort i løbet af dette skoleår.

1. **Dagsstrukturen på skolen – variationen mellem undervisning og socialpædagogiske aktiviteter (punkt fra årsplanen). Indlæg og dialog ved morgentavlen i afdeling A.**

Punktet blev udsat til et senere møde, da det giver bedst mening med et større fremmøde.

1. **Evt. Datoer:**

Næste møde er d. 15/12, kl. 16.30-19.00 (Inklusiv julemad og fotografering).

**Datoforslag (rullende dage kl. 16.30-18.30):**

Følgende datoer blev vedtaget:

28. januar

24. marts

29. april

10. juni

**Næste mødepunkter:**

* Den økonomiske rammemodel overordnet for de næste to budgetår 2020-2022 + bestyrelsens ønsker og input til kommende budget-prioriteringer, første drøftelse.
* Dagsstruktur i skolen.
* Fritidsaktiviteter fortsat.